**Suplement i Certifikatës për kualifikimin profesional,**

**SHËRBIME KARROCERIE, Niveli III në KSHK, referuar nivelit III të KEK**

**Individi është i aftë:**

* Tё menaxhojë karrierën e tij profesionale.
* Tё konceptojё planin pёr hapjen një biznes të vogël për shërbimet e karrocerisë në automjete.
* Tё kryejё llogaritje tё thjeshta ekonomike për shërbimet e karrocerisë në mjetet e transportit.
* Të zbatojë standardet profesionale në shërbimet e karrocerive të mjeteve të transportit.
* Të interpretojë dhe plotësojë dokumentacionin teknik e financiar për shërbimet e karrocerisë.
* Të organizoje vendin e punës për kryerjen e shërbimeve të karrocerisë në mjetet e transportit.
* Të përzgjedhë, përdorë dhe mirëmbajë veglat, pajisjet, instrumentet dhe materialet e punës.
* Të kryejë kontrollet dhe matjet e nevojshme për shërbimet e karrocerisë në mjetet e transportit.
* Të përcaktojë proceset e riparimit duke interpretuar informacionin teknik përkatës.
* Të realizojë diagnostikimin e parregullsive në pjesët e karrocerisë së mjeteve të transportit.
* Të kryejë punime të mirëmbajtjes në elementet që janë pjesë e karrocerisë së automjeteve.
* Të kryejë zëvendësimin e pjesëve të dëmtuara të karrocerive të mjeteve të transportit.
* Të realizojë teknikat e saldimit me ngjitje të pjesëve të dëmtuara të karrocerisë;
* Të përgatisë, të mbrojë dhe të lyejë sipërfaqet e mjetit duke zbatuar procedurat e përcaktuara.
* Të rivendosë sigurinë pasive dhe aktive në automjete pas punimeve të kryera.
* Të verifikojë dhe garantojë përmbushjen e standardeve të cilësisë të vendosura nga prodhuesi.
* Të komunikojë me etikën e duhur në kuadrin e veprimtarive profesionale.
* Të zbatojë rregullat e mbrojtjes në punë e të ruajtjes së mjedisit gjatë shërbimeve të karrocerisë.
* Të komunikojë me etikë profesionale.
* Të përdorë mjete digjitale në funksion të veprimtarisë profesionale.

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Shërbime karrocerie”, Niveli III në KSHK, referuar nivelit III të KEK, e pajis individin me Certifikatën Profesionale të nivelit dhe Suplementin përkatës të saj, si punonjës i kualifikuar në këtë kualifikim.

Ky kualifikim i jep individit mundësinë që t`i drejtohet tregut të punës për punësim nё ndërmarrje të shërbimeve të mjeteve të ndryshme të transportit, në serviset e riparimit të mjeteve të ndryshme të transportit të cilat kanë nevojë për riparim karrocerie, të punësohet në pikat e shitjeve të pjesëve të këmbimit të automjeteve.

Me përfundimin e arsimimit të kualifikimit profesional “Shërbime karrocerie”, niveli III në KSHK, referuar nivelit III të KEK, individi ka të drejtë të vazhdojë arsimimin në nivelin IV të KSHK-së, referuar nivelit IV të KEK, (teknik/manaxherial) të kualifikimit profesional (njëvjeçar) dhe fiton të drejtën e diplomës së “Maturës Shtetërore Profesionale” me mundësi për vazhdimin e studimeve pas të mesme dhe universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).